
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1388 

6 Ιουνίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση αρμοδιοτήτων στον Γενικό Γραμματέα 
της Γ ενικής Γ ραμματείας Δημοσίων Εσόδων του 
Υπουργείου Οικονομικών. 1 

Τροποποίηση της υπ’ αριθμ. 453090/25-11-1983 κοι¬ 
νής απόφασης των Υφυπουργών Οικονομικών και 
Εθνικής Άμυνας «Βοήθημα για τη Δημιουργία Οι¬ 
κογενειακής ή Επαγγελματικής Αυτοτέλειας των 
παιδιών των μετόχων και μερισματούχων Μ.Τ.Α.» 


(ΦΕΚ Β' 706). 2 

ΑΠΟΦΑΣΕΙΣ 

Αριθμ. Δ6Α 1092562 ΕΞ 2013 (1) 


Μεταβίβαση αρμοδιοτήτων στον Γενικό Γραμματέα της 
Γενικής Γραμματείας Δημοσίων Εσόδων του Υπουρ¬ 
γείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της υποπαραγράφου Ε.2 της παραγράφου Ε' του 
άρθρου πρώτου του ν. 4093/2012 (Α' 222) «Έγκριση Με¬ 
σοπρόθεσμου Πλαισίου Δημοσιονομικής Στρατηγικής 
2013-2016-Επείγοντα Μέτρα Εφαρμογής του ν. 4046/2012 
και του Μεσοπρόθεσμου Πλαισίου Δημοσιονομικής 
Στρατηγικής 2013-2016» και ειδικότερα της περίπτω¬ 
σης 2 και της υποπερίπτωσης β' της περίπτωσης 3 
αυτής, όπως τροποποιήθηκε και ισχύει με τις παρ. 3, 4 
και 5 του άρθρου 35 του ν. 4141/2013 (Α' 81) «Επενδυτικά 
εργαλεία ανάπτυξης, παροχή πιστώσεων και άλλες δι¬ 
ατάξεις» και συμπληρώθηκε με την υποπαράγραφο Β.1. 
της παραγράφου Β' του ν. 4152/2013 (Α' 107) «Επείγοντα 
μέτρα εφαρμογής των νόμων 4046/2012, 4093/2012 και 
4127/2013». 

β) της παρ. 9 του άρθρου 13 του ν. 4111/2013 (Α' 18) «Συντα- 
ξιοδοτικές ρυθμίσεις, τροποποιήσεις του ν. 4093/ 2012, ... 
και άλλες επείγουσες ρυθμίσεις», 

γ) των άρθρων 41, 50, 51, 52, 54 και 90 του Κώδικα νο¬ 


μοθεσίας για την Κυβέρνηση και τα Κυβερνητικά όργανα, 
ο οποίος κυρώθηκε με το άρθρο πρώτο του π.δ. 63/2005 
(Α'98) «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα», 

δ) του π.δ. 185/2009 (Α' 213) «Ανασύσταση του Υπουργείου 
Οικονομικών, συγχώνευση του Υπουργείου Οικονομίας και 
Οικονομικών με τα Υπουργεία Ανάπτυξης και Εμπορικής 
Ναυτιλίας, Αιγαίου και Νησιωτικής Πολιτικής και μετονο- 
μασία του σε «Υπουργείο Οικονομίας, Ανταγωνιστικότητας 
και Ναυτιλίας», μετατροπή του Υπουργείου Μακεδονίας - 
Θράκης σε Γενική Γραμματεία Μακεδονίας - Θράκης και 
υπαγωγή στο Υπουργείο Εσωτερικών της Γ ενικής Γ ραμμα¬ 
τείας Μακεδονίας - Θράκης και της Γ ενικής Γ ραμματείας 
Αιγαίου και Νησιωτικής Πολιτικής», 

ε) του π.δ. 189/2009 (Α' 221) «Καθορισμός και ανακατανομή 
αρμοδιοτήτων των Υπουργείων», 

στ) του π.δ. 284/1988 (Α' 128) «Οργανισμός του Υπουργείου 
Οικονομικών», όπως ισχύει, 

ζ) του άρθρου 81 του ν. 1892/1990 (Α' 101) «Για τον εκσυγ¬ 
χρονισμό και την Ανάπτυξη και άλλες διατάξεις». 

2. Την υπ’ αριθμ. 1086421/2042/0006/30.11.1990 απόφαση 
των Υπουργών Προεδρίας της Κυβέρνησης και Οικονομικών 
«Εξαίρεση διοικητικών πράξεων ή εγγράφων του Υπουργεί¬ 
ου Οικονομικών από τον περιορισμό των υπογραφών της 
παρ. 1 του άρθρου 81 του ν. 1892/1990» (Β' 756). 

3. του π.δ. 90/2012 (Α' 144) «Διορισμός Υπουργού και Υφυ¬ 
πουργών». 

4. Την υπ’ αριθ. 1/16.1.2013 (Υ.Ο.Δ.Δ. 18) πράξη του Υπουργι¬ 
κού Συμβουλίου «Επιλογή και διορισμός Γ ενικού Γ ραμματέα 
Δημοσίων Εσόδων». 

5. Την αριθ. Δ6Α 1015213 ΕΞ 2013/28.1.2013 απόφαση του 
Υπουργού Οικονομικών και του Υφυπουργού Οικονομικών 
(Β' 130 και 372) «Μεταβίβαση αρμοδιοτήτων στον Γενικό 
Γραμματέα της Γενικής Γραμματείας Δημοσίων Εσόδων 
του Υπουργείου Οικονομικών». 

6. Την ανάγκη να διασφαλισθεί η εύρυθμη και αποτε¬ 
λεσματική λειτουργία των Υπηρεσιών της Γενικής Γραμ¬ 
ματείας Δημοσίων Εσόδων του Υπουργείου Οικονομικών. 

7. Το γεγονός ότι, από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Στον Γ ενικό Γ ραμματέα της Γ ενικής Γ ραμματείας Δημο¬ 
σίων Εσόδων του Υπουργείου Οικονομικών μεταβιβάζουμε 

την αρμοδιότητα για την υποβολή των τεχνικών δελτίων 
έργων που εντάσσονται σε συγχρηματοδοτούμενα προ¬ 
γράμματα για θέματα αρμοδιότητας του, όπως και αυτών 
που εμπίπτουν στον τομέα αρμοδιότητας του, εκπροσω¬ 
πώντας το Υπουργείο Οικονομικών ως τελικός δικαιούχος, 
ως φορέας προγραμματισμού, πρότασης, λειτουργίας και 
υλοποίησης, καθώς και για την υπογραφή κάθε άλλου σχε¬ 
τικού εγγράφου. 

2. Η αριθμ. Δ6Α 1015213 ΕΞ 2013/28.1.2013 απόφαση μας 
και του Υφυπουργού Οικονομικών, εξακολουθεί να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. απόφ. Φ.951.11/ΑΔ.879018/Σ. 1070 (2) 

Τροποποίηση της υπ’ αριθμ. 453090/25-11-1983 κοινής από¬ 
φασης των Υφυπουργών Οικονομικών και Εθνικής Άμυ¬ 
νας «Βοήθημα για τη Δημιουργία Οικογενειακής ή Επαγ¬ 
γελματικής Αυτοτέλειας των παιδιών των μετόχων και 
μερισματούχων Μ.Τ.Α.» (ΦΕΚ Β' 706). 

Ο ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παρ. 1 του άρθρου 2 και της παρ. 1 
του άρθρου 8 του Α.Ν. 1988/39 (ΦΕΚ Α' 414) «Περί Μετοχικού 
Ταμείου Αεροπορίας». 

β. Τις διατάξεις του άρθρου 64 του ν. 1329/83 (ΦΕΚ Α' 25) 
«Περί Κυρώσεως ως Κώδικα του Σχεδίου Νόμου “Εφαρμογή 
της συνταγματικής αρχής της ισότητας των ανδρών και 
των γυναικών στον Αστικό Κώδικα, τον Εισαγωγικό του 
Νόμο, την Εμπορική Νομοθεσία και τον Κώδικα Πολιτικής 
Δικονομίας, καθώς και μερικός εκσυγχρονισμός των δια¬ 
τάξεων του Αστικού Κώδικα που αφορούν το Οικογενειακό 
Δίκαιο”». 

γ. Τις διατάξεις των άρθρων 3 και 4 της υπ’ αριθμ. 
453090/25-11-1983 (ΦΕΚ Β' 706) κοινής απόφασης των Υφυ¬ 
πουργών Οικονομικών και Εθνικής Άμυνας «Βοήθημα για τη 
Δημιουργία Οικογενειακής ή Επαγγελματικής Αυτοτέλει¬ 
ας των παιδιών των μετόχων και μερισματούχων Μ.Τ.Α.», 
όπως τροποποιήθηκαν, με τις αντίστοιχες της υπ’ αριθμ. 
Φ.951.11/928691/18-4-2005 (ΦΕΚ Β' 567) όμοιας, και ισχύουν 
μέχρι σήμερα. 

δ. Τις διατάξεις του άρθρου 90 του Κώδικα που κυρώθηκε 
με το άρθρο πρώτο του Προεδρικού Διατάγματος 63/2005 
«Κωδικοποίηση της Νομοθεσίας για την Κυβέρνηση και 
Κυβερνητικά Όργανα» (ΦΕΚ Α' 98). 

ε. Την υπ’ αριθμ. 250298/06-07-12 απόφαση του Πρωθυ¬ 
πουργού με θέμα «Καθορισμός Αρμοδιοτήτων του Αναπλη¬ 
ρωτή Υπουργού Οικονομικών Χρήστου Σταϊκούρα» (ΦΕΚ Β' 
2105/09-07-12). 

στ. Την υπ’ αριθμ. 250298/06-07-12 κοινή απόφαση του 
Πρωθυπουργού και του Υπουργού Εθνικής Άμυνας με θέμα 
«Ανάθεση Αρμοδιοτήτων στους Υφυπουργούς Εθνικής Άμυ¬ 
νας Παναγιώτη Καράμπελα και Δημήτριο Ελευσινιώτη» 
(ΦΕΚ Β'2130/12-07-12). 


ζ. Την απόφαση του ΔΣ/ΜΤΑ που ελήφθη κατά την υπ’ 
αριθμ. 13/04-04-12 συνεδρίασή του, με την οποία εγκρίθηκε 
η προώθηση σχεδίου Κοινής απόφασης των Υπουργών 
Οικονομικών και Εθνικής Άμυνας. 

η. Το άρθρο 6 του Α.Ν. 1988/39 σύμφωνα με το οποίο 
από τα ετήσια έσοδα και κέρδη του «Ταμείου» καλύπτο¬ 
νται οι λοιπές, πλην καταβολής μερισμάτων, υποχρεώσεις 
παροχών του, μια εκ των οποίων είναι και η παροχή Βο¬ 
ηθήματος Οικογενειακής ή Επαγγελματικής Αυτοτέλειας 
(Β.Ο.Ε.Α.). 

θ. Το γεγονός ότι από την παρούσα απόφαση προκα- 
λείται επιπλέον δαπάνη, η οποία εκτιμάται στο ποσό του 
1.543.364,02 € για το έτος 2013 και για κάθε ένα από τα 
επόμενα έτη, η οποία ωστόσο θα καλυφθεί από τα έσοδα 
του Μ.Τ.Α., χωρίς τη δημιουργία ληξιπρόθεσμων οφειλών, 
αποφασίζουμε: 

1. Την τροποποίηση των διατάξεων της παραγράφου 
1β του άρθρου 3 της υπ’ αριθμ. 453090/25-11-1983 (ΦΕΚ 
Β' 706) κοινής απόφασης Υφυπουργών Οικονομικών και 
Εθνικής Άμυνας, όπως τροποποιήθηκε με την υπ’ αριθμ. 
Φ.951.11/928691/18-4-2005 (ΦΕΚ Β' 567) όμοια απόφαση, η 
οποία διαμορφώνεται ως εξής: 

«1β. 16% για καθένα από τα δύο πρώτα παιδιά, 12% 
για το τρίτο και 6% για το τέταρτο και πλέον παιδί επί 
του ακαθαρίστου μηνιαίου μερίσματος που προκύπτει 
από το γινόμενο του αριθμού των μεριδίων του μερί¬ 
σματος που λαμβάνουν οι Μερισματούχοι επί την τιμή 
μεριδίου που έχει καθοριστεί για τον υπολογισμό του 
Βοηθήματος». 

2. Την τροποποίηση της παραγράφου 4 του άρθρου 3 της 
υπ’ αριθμ. 453090/25-11-1983 (ΦΕΚ Β' 706) κοινής απόφασης 
Υφυπουργών Οικονομικών και Εθνικής Άμυνας, η οποία 
διαμορφώνεται ως εξής: 

«4. Κράτηση για την παροχή βοηθήματος που δεν κα¬ 
ταβλήθηκε από τον ασφαλισμένο για οποιοδήποτε λόγο 
υπολογίζεται με τα ποσοστά και τις διακρίσεις της παρα¬ 
γράφου 1 του παρόντος άρθρου επί των αποδοχών που 
λαμβάνει ο μέτοχος ή επί του ποσού του μερίσματος επί 
του οποίου υπολογίζεται το βοήθημα, κατά τον χρόνο 
της καταβολής. Τα ανωτέρω ποσά καταβάλλονται είτε 
εφάπαξ (εν όλω ή εν μέρει) είτε σε μηνιαίες δόσεις, ο 
αριθμός των οποίων καθορίζεται με απόφαση του Δι¬ 
οικητικού Συμβουλίου, εντόκως με επιτόκιο εκείνο που 
ισχύει κάθε φορά για τα από το Ταμείο χορηγούμενα 
τοκοχρεωλυτικά δάνεια στους ασφαλισμένους του. Το 
ύψος των μηνιαίων δόσεων δεν θα υπερβαίνει το 10% του 
Βασικού Μισθού ή το 30% του μερίσματος του οφειλέτου 
κυρίως ασφαλισμένου». 

3. Την τροποποίηση της παραγράφου 2 του άρθρου 4 της 
υπ’ αριθμ. 453090/25-11-1983 (ΦΕΚ Β' 706) κοινής απόφασης 
των Υφυπουργών Οικονομικών και Εθνικής Άμυνας, η οποία 
διαμορφώνεται ως εξής: 

«2. Το ποσό του πλήρους βοηθήματος καθορίζεται ίσο 
προς εξήντα (60) μηνιαία μερίσματα του Μερισματούχου 
ή προκειμένου περί Μετόχων και Αξιωματικών ή Υπαξι- 
ωματικών των Πολεμικών καταστάσεων του αντίστοιχου 
μερίσματος του βαθμού των και των ετών υπηρεσίας των, 
υπολογιζόμενα με την τιμή μεριδίου μερίσματος που καθο¬ 
ρίζεται εκάστοτε και ισχύει αποκλειστικά για τη χορήγηση 
του εν λόγω βοηθήματος. Η τιμή μεριδίου μερίσματος, βά¬ 
σει της οποίας θα υπολογίζονται τα χορηγούμενα Β.Ο.Ε.Α., 
καθορίζεται στο ποσό των 11,00 Ευρώ, δηλαδή μειωμένη 

κατά 10,5 % σε σχέση με την προηγούμενη ισχύουσα 
τιμή». 

4. Κατά τα λοιπά ισχύει η υπ’ αριθμ. 453090/25-11-1983 
(ΦΕΚ Β' 706) κοινή απόφαση των Υφυπουργών Οικονομικών 
και Εθνικής Άμυνας, όπως τροποποιήθηκε με τις υπ’ αριθμ. 
Φ.951.11/928/154/30-4-1997 (ΦΕΚ Β' 408) και 951.11/928691/18- 
4-2005 (ΦΕΚ Β' 567) όμοιες αποφάσεις. 

5. Η ισχύς της παρούσας από την 1 Ιουλίου 13. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 2013 

οι ΥΠΟΥΡΓΟΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΧΡΗΣΤΟΣ ΣΤΑΪΚΟΥΡΑΣ ΠΑΝΑΓΙΩΤΗΣ ΚΑΡΑΜΠΕΛΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοοή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήϋρ://νννννν.β1.9τ - Θ-πταΐΙ: ννθόιπ3δ1βι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































